
ŠAKIŲ RAJONO SAVIVALDYBĖS  TARYBA

SPRENDIMAS
DĖL PROJEKTO „MARIJAMPOLĖS PROFESINIO RENGIMO CENTRO KUDIRKOS NAUMIEČIO SKYRIAUS UŽTERŠTOS TERITORIJOS SUTVARKYMAS“
2009 m. sausio 22 d. Nr. T -29
Šakiai


Savivaldybės  taryba, vadovaudamasi Lietuvos Respublikos vietos savivaldos įstatymo (Žin. 1994, Nr. 55-1049; 2008, Nr. 113-4290)  16 str. 4 d., nusprendžia:


1. Pritarti projekto „Marijampolės profesinio rengimo centro Kudirkos Naumiesčio skyriaus užterštos teritorijos sutvarkymas“ rengimui.

2. Rengti ir teikti projektinį pasiūlymą bei paraišką Europos Sąjungos Sanglaudos skatinimo veiksmų programos  prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ priemonės  VP3-1.4.-AM-06-R „Praeityje užterštų teritorijų tvarkymas“ finansavimui.

3. Užtikrinti reikiamą projekto finansavimą iš Švietimo ir mokslo ministerijos gautomis lėšomis, jei pagal pateiktą paraišką bus skirta Europos Sąjungos Sanglaudos skatinimo veiksmų programos  parama.


4. Įpareigoti savivaldybės administracijos direktorių Juozą Puodžiukaitį pasirašyti visus su projektiniu pasiūlymu ir paraiška   susijusius dokumentus.

5. Skirti Marijampolės profesinio rengimo centro Kudirkos Naumiesčio skyriaus vedėją Mariją  Jurgilienę projekto „Marijampolės profesinio rengimo centro Kudirkos Naumiesčio skyriaus užterštos teritorijos sutvarkymas“ vadove, atsakinga už projektinio pasiūlymo ir paraiškos parengimą bei pateikimą ir projekto įgyvendinimą.

